标题：1107年
大事记
大观是宋徽宗赵佶的年号，启用于1107年。
大观元年（公元1107年）敕赐葆真观额。
清凉寺汝官窑遗址位于镇区西南部二公里处清凉寺村南，为北宋徽宗大观元年(公元1107年)创建的官窑。
南宋时的京城 在北宋时，杭州为“两浙路”的路治；大观元年(1107年)升为帅府，辖钱塘、仁和、余杭、临安、于潜、昌化、富阳、新登、盐官九县。宋徽宗大观元年(1107年)，宋朝政府改“交子”为“钱引”,改“交子务”为“钱引务”。
正月 天祚帝钩鱼于鸭子河。
十二月 高丽大将尹瓘组成17万大军进击女真，双方发生多次激战，高丽在其占领的女真地区建造雄，英，福，咸4州城。
从公元1107年开始,到公元1121年,李清照在青州呆了十四年。这十四年是李清照颠沛流离的一生中,难得的安闲日子。
出生
6月12日 宋高宗赵构（1187年去世） 宋高宗赵构  宋高宗（1107年－1187年），字德基，南宋开国皇帝，北宋皇帝宋徽宗第九子，宋钦宗之弟。曾被封为“康王”。宋高宗赵构是宋徽宗第九子，徽宗时被封为康王。靖康元年(1126年)，赵构曾以亲王身分在金营中短期为人质，后得以回国。宋高宗同其父宋徽宗一样，是杰出的书法家；自言“……凡五十年间，非大利害相仿，未始一日舍笔墨”，初学黄庭坚，后改学米芾，至终以追摹魏晋法度和王羲之、王献之父子，流传有《真草嵇康养生论书卷》。元朝书法大家赵孟頫早年即以宋高宗书法为榜样。
胡沂（1107年－1174年），南宋学者、诤臣，字周伯，浙江余姚人。年幼时聪颖机敏过人，六岁能背诵五经而不忘一字。绍兴五年中进士甲科，历任校书郎，擢殿中侍御吏。干道初，为宗正少卿，进中书舍人。除吏部侍郎兼权吏部尚书，寻进礼部尚书。以龙图阁大学士提举兴国宫。淳熙元年（1174年）疾革，享年68岁，卒谥献肃。胡沂为官清真廉洁，直言敢谏。
波列斯瓦夫三世（歪嘴） Boleslaw III Krzywosty （1086年—1138年）小波兰公爵（1102年—1107年），波兰最高公爵（1107年—1138年）。公爵瓦迪斯瓦夫一世之子。波列斯瓦夫三世支持匈牙利贵族反对国王贝洛二世的叛乱。经过长期战争，他终于兼并了整个波美拉尼亚。1138年，波列斯瓦夫三世颁布诏书，将国土分封给诸子。
逝世
米芾（1051年－1107年），北宋书画家。初名黻，字元章，时人号襄阳漫士、海岳外史，自号鹿门居士。米芾为著名书画家和文物鉴赏家，与苏轼、黄庭坚、蔡襄并称宋代四大家，他擅长楷、行、草、蒃、隶等多种字体，尤以行草最为著名。《雪堂书评》中评论米芾的书法特点为：“风樯阵马，沉着痛快”。
程颐（1033年-1107年），字正叔，北宋洛阳伊川（今属河  程颐南省）人，世称伊川先生，北宋理学家，教育家，历官汝州团练推官、西京国子监教授。与其胞兄程颢共创“洛学”，为理学奠定了基础。
曾布（1036年-1107年），字子宜，南丰（今江西南丰）人。北宋大臣，进士出身，为曾巩之弟。熙宁二年（1069年）被韩维、王安石推荐，渐受重用。其间与吕惠卿协助王安石制定新法，计有青苗法、免役法、保甲法、农田法，大臣及朝士多反对新法，唯独吕惠卿与曾布始终坚定不移。升为修起居注，任翰林学士兼三司使。吕惠卿因父丧丁忧，王安石推荐曾布接替。
程颐（公元1033年——1107年），字正叔，又称伊川先生，和程颢被世人称为“二程”，是北宋著名名的理学家和教育家。
史料记载
徽宗体神合道骏烈逊功圣文仁德宪慈显孝皇帝大观元年（辽乾统七年）
春，正月，戊子朔，大赦天下。
甲午，中太一宫使、魏国公蔡京，复为尚书左仆射兼门下侍郎。
庚子，御笔：“议礼局依旧于尚书省置局，仍差两制二员详议，属官五员检讨，应缘礼制，可具本末，议定取旨。”
甘露降于帝鼐中，群臣称贺。
壬寅，尚书左丞吴居厚以老避位，罢为东太一宫使。
壬子，以何执中为中书侍郎，邓洵武为尚书左丞，户部尚书梁子美为尚书右丞。
子美初为河北都转运使，倾漕计以奉上，至捐缗钱三百万市北珠以进，由是诸路漕臣效尤，争进羡馀矣。此珠出于女直，子美市于辽。辽嗜其利，虐女直，捕海东青以求珠，女直深怨之。而子美用是显。
是月，辽主钓鱼于鸭子河。
二月，己未，诏令道士序位在僧上，女冠在尼上。
壬戌，向宗回徙封安康郡王。
甲子，诏：“淮南、两浙应私铸钱，限一委首纳；限满不首，并依私钱法。其纳到私钱，并许发赴京畿钱监改铸御书当十钱。”
以黎洞纳土，曲赦广西。
乙亥，复医学。
己卯，复行方田。
丙戌，以平昌郡君韦氏为才人。
凤翔府于仙姑，授清真冲妙先生。寻遣李?不赍御封香往凤翔太平宫等处道场，因就宣于仙姑赴阙。
又有虞仙姑者，年八十馀，状貌如少艾，行大洞法。一日，帝诵《大洞经》，举首，见有仙官侍立者。蔡京尝具饭招仙姑，见大猫，指而问京曰：“识之否？此章惇也。”意以讽京，京大不乐。帝尝问仙姑致太平之期，对曰：“当用贤人。”帝曰：“贤人谓谁？”曰：“范纯粹也。”帝以语京，京曰：“此元佑臣僚所使。”遂逐之。于是士大夫争言虞仙姑亦入元佑党矣。”
辽主驻大鱼泺。
三月，己丑，幸金明池，赐宰相蔡京等宴。
丁酉，尚书右仆射赵挺之罢为佑神观使。以何执中为门下侍郎，邓洵武为中书侍郎，梁子美为尚书左丞，吏部尚书朱谔为尚书右丞。谔出蔡京门，善附会，故有是命。
以蔡攸为龙图阁学士兼侍读。
甲辰，诏以八行取士，善父母为孝，善兄弟为悌，善内亲为睦，善外亲为姻，信于朋友为任，仁于州里为恤，知君臣之义为忠，达义利之分为和。孝悌忠和为上，睦姻为中，任恤为下。又制为不忠、不孝、不悌、不和、不姻、不睦、不任、不恤之刑。诸犯八刑者，县令佐、州知通以其事自书于籍，报学。应有入学，不睦十年，不姻八年，不任五年，不恤三年，能改过自新不犯罪而有二行之实，耆邻保伍申县，县令佐审听入学；在学一年，又不犯第三等罪，听齿于诸生之列。
癸丑，观文殿大学士、佑神观使赵挺之卒。赠司徒，谥清宪。
以叶梦得为起居郎。梦得附蔡京，得为祠部员外郎。京罢相，赵挺之更其所行；及京再相，复反前政。梦得入对，因曰：“陛下前日所建立者，出于陛下乎，出于大臣乎？岂可以大臣进退而有所更张也！”帝悦，故有是命。
夏，四月，乙丑，以淑妃王氏为贵妃。
五月，己丑，朝散郎吴储，承议郎吴侔，坐与妖人张怀素谋反，伏诛。
怀素狱起，蔡京欲因以傅致吕惠卿之罪，下其子渊于狱，搒笞数千下，欲令招伏与怀素谋反，渊卒不服，得免。是日，惠卿责授祁州团练副使，宣州安置，坐上表自劾，党庇其子，无责己之词也。
庚寅，中书侍郎邓洵武罢。张怀素狱，朝士多株连者，而洵武妻吴氏，侔之兄女也，坐出知随州，提举明道宫。
甲午，诏班新乐于天下。
癸卯，诏：“自今凡总一路及监司之任，勿以元佑学术及异议人充选。”
以安化蛮犯边，益兵赴广西讨之。
乙巳，皇子构生，才人韦氏所产也。寻进韦氏为婕妤。
六月，己未，以梁子美为中书侍郎。
壬戌，诏景灵宫建僖祖殿室。
甲子，以黎人地为庭、孚二州。
庚午，令诸州学以御制八行、八刑刻石，从江东转运副使家彬请也。
癸酉，赐上舍生二十九人及第。
乙亥，尚书右丞朱谔卒。赠光禄大夫，谥忠靖。谔初名绂，以与党籍人同姓名，故改名。
是月，以蔡薿为给事中。
薿以学录试策，揣蔡京且复用，即对曰：“熙、丰之德业，足以配天，不幸继之以元佑；绍圣之缵述，足以永赖，不幸继之以靖国。陛下两下求贤之诏，冀以闻至言，收实用也；而见于元符之末者，方且幸时变而肆奸言，乘间隙而投异意，诋诬先烈，不以为疑，动摇国是，不以为惮，愿逆处于未至而绝其原。”于是擢为第一，以所对颁天下。甫解褐，即除秘书正字，不逾年至侍从，前此未有也。
辽主如散水原。
辽耶律孟简为六部院太保，处事不拘文法，时多笑其迂。孟简闻之，曰：“上古之时，无簿书法令而天下治。盖簿书法令，适足以滋奸幸，非圣人致治之本也。”旋改高州观察使。
秋，七月，乙酉朔，伊、洛溢。
戊子，诏括天下漏丁。
壬寅，班祭服于州郡。
乙巳，贤妃武氏薨。
丙午，臣僚上言：“苏州钱法之坏，始于蔡渭，成于蹇序辰，二人之罪惟均；而小平钱之害，又出序辰。渭已除名勒停，送蔡州羁管，而序辰止降三官，安居善郡。罪同罚异，士论咸疑。”诏：“蹇序辰责授单州团练副使，江州安置。”
崇宁更钱法，以一当十，民嗜利犯法者纷纷。或捕得，以钱数大缶诬为枢密章楶子綖所铸。
綖，刘逵之妇兄也，蔡京怨逵，因而兴狱。初遣监察御史张茂直就平江鞫之，案上，綖不服。再遣侍御史沈畸，畸既至，系者数百人，尽释之，叹曰：“为天子耳目司，而可傅会权要，杀人以苟富贵乎！”遂阅实，平反以闻。京大怒，别遣官锻炼，綖竟窜海岛，籍没其家。于是臣僚上言：“畸去春尝上封事，訾毁朝廷法度，意在迎合大臣，怀奸异议。”诏贬畸监信州酒税，未几卒。
辽主如黑岭。
辽主以漠南大风伤草，马多死，执马群太保萧托斯和，鞭之三百，免其官。
八月，乙卯，太中大夫、提举崇福宫曾布卒于润州。
丁巳，封皇子构为蜀国公。
庚申，以户部尚书徐处仁为尚书右丞，兵部尚书林摅同知枢密院事。
张怀素妖事觉，摅以开封尹与中丞余深杂治，得士民交关书疏数百，摅请悉焚荡以安反侧。众称为长者，不知蔡京与怀素游最密，摅实为京地也。京深德之，用鞫狱明允，连擢数官，至是遂登枢府。
己巳，降德音于淮、海、吴、楚二十六州，减囚罪一等，流以下释之。
九月，庚寅，建显烈观于陈桥。
己酉，加上僖祖谥曰立道肇基积德起功懿文宪武睿和至孝皇帝。朝献景灵宫。
庚戌，飨太庙。
辛亥，飨明堂，赦天下。
升永兴军为大都督府。
章綖坐冒法，窜海岛。李景直等四人，以上书观望罪，并编管岭南。
庚子，宣义郎致仕程颐卒，年七十五。
熙于书无所不读，其学本于诚，以《大学》、《论语》、《孟子》、《中庸》为标指，而达于《六经》。动止语默，一以圣人为师。尝言：“吾无功泽及人，唯缀缉圣人遗书，庶几有补耳。”平生诲人不倦，故学者出其门，渊源所渐，皆为名士，谢良佐、游酢、吕大临、尹焞、杨时尤着。世称颐为伊川先生。
冬，十月，己未，诏：“士有才武绝伦者，岁贡，准文士上舍上等法。”
庚申，和赐蔡京《君臣庆会阁落成诗》。
辛酉，苏州地震。
乙丑，提举崇福宫张商英，责授安化军节度副使，归州安置，以臣僚言其罪大责轻也。
己巳，大雨雹。
辽主谒乾陵，猎于医巫闾山。
闰月，丙戌，以林摅为尚书左丞，资政殿学士郑居中同知枢密院事。
初，居中自言为郑贵妃从兄弟，妃家世微，亦倚居中为重，由是连擢至翰林学士，除同知枢密院事。时妃宠冠后宫，于居中无所赖，乃用宦官黄经臣策，以外戚秉政辞，改资政殿学士、中太一宫使兼侍读。蔡京再得政，居中之助为多，厚责报于京，京为言枢密本兵之地，与三省殊、无嫌于用亲。经臣力抗前说，京言不效，居中疑不己援，始怨之，乃与张康国间京。都水使者赵霖，得龟两首于黄河，献以为瑞，京曰：“此齐小白所谓象罔，见之而霸者也。”居中曰：“首岂宜有二！人皆骇异，而京独主之，殆不可测。”帝命弃龟金明池，谓“居中爱我”，遂申前命。
乙未，诏：“守令以户口为殿最。”
升桂州为大都督府，建镇州于黎母山心，赐军额曰靖海，用知桂州王祖道策也。
乙巳，升太原府、邓州并为大都督府。
十一月，壬子朔，日有食之。蔡京以不及所当食分，率群臣称贺。
癸亥，诏以“议礼当追述三代之意，适今之宜，《开元礼》不足为法。今亲制《冠礼沿革》十一卷，付议礼局。馀五礼令视此编次。”
乙丑，置内外符宝郎。
宋初诸宝，多阶石为之。元丰中，诏依古作天子皇帝六玺，有玉而未成。元符初，始得玉工之善者琢之，但叠篆而已，玉亦不甚良。至是得汉传国玺，实秦玺，乃蓝田玉，李斯之鱼虫篆也，文曰“受命于天既寿永昌”。帝独取其文而黜其玺不用，因自作受命宝，其方四寸有奇。时又得古小玉印文曰“承天福延万亿永无极”者，帝又以其文仿李斯鱼虫作宝，大将五寸，皆为螭纽，其篆则蔡京命其子翛以意敩之，名为镇国、受命二宝，合先帝六玺，是为八宝，命置官以掌之。
尚书省言：“今禁中已有常用之宝，所用至多，不可改移。欲镇国、受命宝皆宝而不用，惟封禅则用之；皇帝之宝，答邻国书则用之；皇帝行宝，降御札则用之；皇帝信宝，赐邻国书及物则用之；天子之宝，答外国书则用之；天子行宝，封册则用之；天子信宝，举大兵则用之；馀皆用常用之宝。”从之。
己巳，升瀛州为河间府、瀛海军节度。
戊寅，尚书右丞徐处仁以母忧去位。
南丹州地与宜州及西南夷接壤，世为莫氏所居，自署刺史。王祖道欲取之，乃诬其酋莫公佞阻东兰州，不令纳土，发兵讨之，擒公佞，以南丹州为观州。公佞弟公晟，结溪峒报复，侵掠城邑，杀刺史，蔡京匿不以闻。特置黔南路，领庭、孚、平、允、从、宜、柳、融、观九州。
十二月，庚寅，蔡京以功加太尉，进何执中以下官二等，而召祖道为刑部尚书。
祖道在桂四年，厚以官爵金帛挑诸夷，建城邑，调兵镇戍，辇输内地钱布盐粟，无复齐限。地瘴疠，戍者十亡五六，实无尺土一民益于县官。时广西转运副使张庄与祖道表里，遂以代其任。祖道、庄既凿空超取显美，由是庞恭孙、赵遹、程邻相与效之，边壤益多故矣。
癸巳，以江宁、荆南、杭、越、洪、福、潭、广、桂并为帅府。
丁酉，置开封府府学。
己亥，以婉容乔氏为贤妃。
是岁，秦凤旱。京东水，河溢，遣官振济，贷被水户租。庐州雨豆。
乾宁军言黄河清，逾八百里，凡七昼夜，诏以乾宁军为清州。
涪州夷骆世叶等内附，以其地为珍、承二州，知州庞恭孙诱之以来也。
太庙斋郎方轸上书言：“蔡京睥睨社稷，内怀不道，专以绍述之说为自媒之计，内而执政、侍从，外而帅臣、监司，无非其门人亲戚。京每有奏请，尽作御笔行出，语人曰‘此上意也’；明日不行，又语人曰‘京实启之也’。善则称己，过则称君，必欲陛下敛天下之怨而后已。自元符末陛下嗣服，忠义之士，投匦者无日无之。京分为邪等，黥配编置，不齿仕籍，则谁肯为陛下言哉！京又使子攸日以花石禽鸟为献，使陛下不知天下治乱。臣以为京必反也，请诛京以安天下！”诏宣示京。京请下轸狱，竟流岭南。
辽放进士李石等百馀人。